حيرت قلبى الاغنية دي هى حلقة فى سلسلة طويلة من الاغاني اللى قدمها الثلاثي رامي-السنباطي-ام كلثوم لأكتر من عشرين سنة، و هى تقريباً اول اغنية تغنيها ام كلثوم من ألحان السنباطي بعد خلاف قصير معاه سنة 1960 من الحاجات اللى بتميز الاغنية دي هى القفلة بتاعتها و اللى هى الجملة اللى بتتكرر فى نهاية كل مقطع من مقاطع الاغنية، و اتلحنت بأسلوب ماتكررش كتير فى الاغاني العربية، بمعنى ان الاغاني العربية بتعتمد على ان الجمل اللى بتتغنى بتتعاد بشكل فيه تطويل، بس فى الاغنية دي بتبتدي اما كلثوم القفلة بجملة (عادةً بتعيدها مرتين): بدي اشكيلك من نار حبي..بدي احكيلك ع اللى ف قلبي و بعدين تغني بيتين ورا بعض من غير إعادة و تقول: وأقولّك ع اللى سهرني...وأقولّك ع اللى بكاني وأصور لك ضنا روحي...وعزة نفسي منعاني و يوصل اللحن و معاه غنا ام كلثوم للذروة فى الجزء الأخراني اللى بيقول "و عزة نفسي مانعاني" اللى بيستحسنه الجمهور بس طبعاً فى ألحان و كلمات حلوة غير دول فى نفس الاغنية، منها مثلاً: وده خيـال بين الأجفـان...